**M e s t o  S e n i c a**

Mestský úrad Senica

Štefánikova 1408/56, 905 01 Senica

Zn. 2021/18MsZ/ bod č. 16\_11/ Návrh na uzatvorenie zmluvy o zriadení vecného bremena na pozemku EKN parc.č. 294/2 v kat. území Senica

Materiál na rokovanie

**18. zasadnutie Mestského zastupiteľstva v Senici**

Dňa: 23.09.2021

Bod programu číslo: 16/11

Názov materiálu: **Návrh na uzatvorenie zmluvy o zriadení vecného bremena na pozemku EKN parc. č. 294/2 v kat. území Senica**

Návrh vypracoval: Majetkovo – právne oddelenie

Návrh preveril: JUDr. Gabriela Olejárová, vedúca majetkovo – právneho odd.

Návrh predkladá: Ing. Mgr. Martin Džačovský, primátor mesta Senica

Prerokovala komisia: výstavby, ÚP a dopravy dňa: 21.09.2021

Návrh na uznesenie: **Mestské zastupiteľstvo v Senici**

**a) schvaľuje**

uzatvorenie Zmluvy o zriadení vecného bremena in rem na pozemku EKN parc.č.294/2, druh pozemku ostatná plocha vo výmere 5350 m2 v kat. území Senica v prospech žiadateľov: Jaroslav Švárny a manželka Janka Švárna, obaja bytom Sládkovičova 199/2, 905 01 Senica, a každého ďalšieho vlastníka pozemku CKN parc.č. 3265, druh pozemku ostatná plocha

vo výmere 2990 m2 v kat. území Senica, ktoré spočíva v povinnosti vlastníka pozemku EKN parc.č. 294/2 strpieť:

aa) zriadenie a trvalé uloženie prípojky vodovodu v dĺžke 1,30 m a dažďovej   kanalizácie v dĺžke 1,92 m, ktoré sú zamerané geometrickým plánom č.63/2021 na vyznačenie vecného bremena na p.č. 294/2 E KN,

ab) vstup na pozemok EKN parc.č. 294/2 v rozsahu nevyhnutnom na účely prevádzkovania, údržby, opravy, rekonštrukcie a odstránenia prípojky vodovodu a dažďovej kanalizácie.

Geometrický plán č. 63/2021 na vyznačenie vecného bremena na p.č. 294/2 E KN na pozemku p.č. 294/2 bol vyhotovený spoločnosťou GB&G s.r.o., Kolónia 1484/78, Senica dňa 26.08.2021.

Vecné bremeno sa zriaďuje na dobu neurčitú za jednorazovú odplatu vo výške 15 € za každý aj začatý 1m výmery vecného bremena.

V Senici, dňa 16.09.2021

Názov materiálu: **Návrh na uzatvorenie zmluvy o zriadení vecného bremena na pozemku EKN parc. č. 294/2 v kat. území Senica**

Jaroslav Švárny a manželka Janka, obaja bytom Sládkovičova 199/2, 905 01 Senica ako oprávnené osoby z vecného bremena požiadali o uzatvorenie Zmluvy o zriadení vecného bremena na uloženie inžinierskych sietí – prípojky vodovodu a dažďovej kanalizácie na pozemku vo vlastníctve mesta Senica a to v zmysle geometrického plánu č.63/2021 na vyznačenie vecného bremena na p.č. 294/2 E KN. Vecné bremeno spočíva v povinnosti vlastníka pozemku EKN parc.č. 294/2 strpieť zriadenie a trvalé uloženie prípojky vodovodu, dažďovej kanalizácie, v rozsahu vyznačenom v GP č.63 /2021 a vstup na pozemok parc.č. 294/2 v rozsahu nevyhnutnom na účely prevádzkovania, údržby, opravy, rekonštrukcie a odstránenia prípojky vodovodu a dažďovej kanalizácie.

Jednorazová odplata za vecné bremeno v rozsahu 3,22 m je 60 €.

Dažďová a splašková kanalizácia sú inžinierske siete prislúchajúce k budove vo vlastníctve žiadateľov na pozemku CKN parc. č. 3265 v kat. území Senica, ktorú v súčasnosti pripravujú ku kolaudácii a v ktorej bude prevádzkované reštauračné zariadenie.

Tento návrh nebol predložený na rokovanie komisii pre správu mestského majetku ani na rokovanie mestskej rade, pretože geometrický plán na vyznačenie rozsahu vecného bremena nebol v tom čase vypracovaný. Komisia výstavby bude o návrhu rokovať na svojom zasadnutí dňa 21.09.2021. Žiadatelia požiadali o prekovanie svojej žiadosti o zriadenie vecného bremena na najbližšom mestskom zastupiteľstve, pretože uvedenú zmluvu je potrebné predložiť ku kolaudácii inžinierskych sietí k prevádzke reštauračného zariadenia, ktoré hodlajú otvoriť v čo najkratšom možnom čase. Vzhľadom k tomu, že z  hľadiska obsahu ide o jednoduchý návrh a mestské zastupiteľstvo voči zriadeniu vecných bremien s podobnými podmienkami doteraz nemalo zamietavý postoj, navrhujeme žiadateľom vyhovieť a prerokovať ich návrh na Mestskom zastupiteľstve v Senici dňa 23.09.2021.