MESTO SENICA

**D o d a t o k  č. 4/2021**

**Všeobecne záväzného nariadenia**  **č. 38 o *Školských obvodoch v meste Senica***

**sa dopĺňa o článok 2 :**

**Článok 2**

**Účel nariadenie**

Tento dodatok určuje spádové územie (ďalej len „spád“) materských škôl v zriaďovateľskej pôsobnosti mesta Senica a miesto a termín podávania žiadostí o prijatie dieťaťa na predprimárne vzdelávanie pre nasledujúci školský rok.

**Legislatívne vymedzenie**

1. Podľa zákona 209/2019 Z.Z a § 59a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov:
2. Povinné predprimárne vzdelávanie plní dieťa v materskej škole v obci, v ktorej má trvalý pobyt (ďalej len „spádová materská škola“), ak zákonný zástupca alebo zástupca zariadenia pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie.
3. Riaditeľ spádovej materskej školy je povinný prednostne prijať na povinné predprimárne vzdelávanie deti s trvalým pobytom v obci a deti umiestnené v zariadení na základe rozhodnutia súdu.
4. Dieťa môže plniť povinné predprimárne vzdelávanie mimo obce, v ktorej má trvalý pobyt, na základe rozhodnutia riaditeľa materskej školy, do ktorej sa hlási. Riaditeľ materskej školy, do ktorej bolo dieťa prijaté, oznámi túto skutočnosť riaditeľovi spádovej materskej školy.
5. Dieťa, ktoré nemá trvalý pobyt v Slovenskej republike, plní povinné predprimárne vzdelávanie v materskej škole, ktorú určí orgán miestnej štátnej správy v školstve.
6. Povinné predprimárne vzdelávanie plní dieťa formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin; tým nie je dotknuté právo tohto dieťaťa zúčastňovať sa na predprimárnom vzdelávaní aj v čase školských prázdnin.
7. Podľa § 59 ods. 3 a 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov:
8. Riaditeľ materskej školy po dohode so zriaďovateľom určí miesto a termín podávania žiadostí o prijatie dieťaťa na predprimárne vzdelávanie pre nasledujúci školský rok a podmienky na prijatie zverejní.
9. Dieťa sa na predprimárne vzdelávanie prijíma na základe žiadosti zákonného zástupcu alebo zástupcu zariadenia, ktorú podáva riaditeľovi materskej školy spolu s potvrdením o zdravotnej spôsobilosti od všeobecného lekára pre deti a dorast; potvrdenie o zdravotnej spôsobilosti dieťaťa obsahuje aj údaj o povinnom očkovaní dieťaťa. Žiadosť o prijatie dieťaťa na predprimárne vzdelávanie sa podáva v čase od 1. mája do 31. mája.

**Materské školy v zriaďovateľskej pôsobnosti mesta Senica**

Mesto Senica je zriaďovateľom nasledovných materských škôl (vrátane ich elokovaných pracovísk) zaradených v sieti škôl a školských zariadení Slovenskej republiky:

1. Materská škola, L. Novomeského 1209/2, 905 01 Senica, web: https://mssenica.webnode.sk/

Elokované pracoviská : Kalinčiakova, Kolónia, Robotnícka, M. Bartoňa, J. Kráľa, Komenského, Hollého, L. Novomeského

1. Základná škola s Materskou školou Jána Mudrocha 1343, 905 01 Senica,

web: https://zsmudrochova.edupage.org/

**Určenie spádu materskej školy**

1. Mesto Senica na svojom území určuje deväť spádov materských škôl. Spád každej materskej školy v zriaďovateľskej pôsobnosti mesta Senica je vymedzený konkrétnymi ulicami.
2. Spády jednotlivých materských škôl :

|  |  |  |
| --- | --- | --- |
| **Elokované**  **pracovisko** | **Názov MŠ** | **spádové ulice** |
|  | **Materská škola,**  **L. Novomeského 1209/2, 905 01 Senica** |  |
| číslo 2 | Kalinčiakova 294, Senica | Kalinčiakova, Palárikova, Železničná, Priemyselná, Tehelná, Dlhá, Kasárenská, Kaplinské pole |
| číslo 3 | Kolónia 544, Senica | Kolónia, Obchodná, Továrenská, Hurbanova |
| číslo 5 | Robotnícka 114/6, Senica | Robotnícka, Hviezdoslavova, Bottova, Štúrova, Školská, Sládkovičova, Bernolákova, Ružová, Krátka, Záhradná, Agátová, Jabloňová, Smreková, Kalinová, Lipová, Orgovánová, Kaplinská, Stromová, Muškátová, Kvetná, Topoľová, Astrová, Jasmínová, Olivová, V.P.Tótha |
| číslo 6 | Martina Bartoňa 5171/5, Senica - Čáčov | M.Bartoňa, K veterine, Pri garážach, Beňovského, Bahenská, M.Bibzu, Kruhy, V uličke, Cintorínska, Čáčovská cesta, Športová, Cyrila Gállaya, Dr.Milana Hodžu, Ľudmili Križanovej, Škodáčkova |
| číslo 7 | J.Kráľa 729, Senica | J.Kráľa, Štefánikova, Dolné Suroviny, Fajnora, Moyzesova, Horné Suroviny, Jablonická cesta, Vajanského |
| číslo 9 | Komenského 1039, Senica | Čerešňová, J.Jonáša, M.Braxatorisa, L.Vaníčka, Okružná, M.Nešpora, SNP, Kunov, Brezová, Dr.Ivana Horvátha, Komenského, Košútovec |
| číslo 11 | Hollého 744/36, Senica | Hollého, Nám.Oslobodenia, Brestové, |
| číslo 12 | L. Novomeského 1209/2, Senica | Sv.Gorazda, Rovenská, sv,Cyrila a Metoda, J.Závodského, Štefana Pilárika, Jána Náhlika, Juraja Fándliho, Jána Bežu, Slnečná, Veterná, Mesačná, Poľná, Lúčna, Potočná, Hájska, L. Novomeského |
| **ZŠ s MŠ** | **Základná škola s Materskou školou Jána Mudrocha 1343, 905 01 Senica** | Jána Mudrocha, gen.L.Svobodu, Sadová, Samuela Jurkoviča, Mlynská, Teplická, Sotinská |

**Miesto a termín podávania žiadostí o prijatie dieťaťa na predprimárne vzdelávanie pre nasledujúci školský rok**

Žiadosti o prijatie dieťaťa na povinné predprimárne vzdelávanie pre nasledujúci školský rok sa podávajú prednostne elektronicky, v nevyhnutných prípadoch v budove príslušnej materskej školy, v jednotlivých elokovaných pracoviskách v termíne od 1 – 31.mája príslušného roka. Presný dátum v aktuálnom školskom roku bude upresnený dodatočne na webových stránkach materskej školy a zriaďovateľa Mesta Senica (www.senica.sk).

***Článok 2 sa v pôvodnom VZN č.38 mení na článok 3. Článok 3 sa dopĺňa o odsek č.7***

7. Dodatok č. 4 /2021 Všeobecne záväzného nariadenia č.38 o školských obvodoch v meste Senica bol schválený na 18 zasadnutí MsZ v Senici dňa 23.09.2021 uznesením

č. ............... a nadobúda účinnosť .......

Primátor mesta Senica sa splnomocňuje, aby vyhlásil úplné znenie VZN mesta Senica

č. 38 ako vyplýva zo zmien a doplnení vykonaných týmto dodatkom č.4/2021.

V Senici dňa 30.08.2021

Mgr. Ing. Martin Džačovský

primátor mesta