**M e s t o  S e n i c a**

Mestský úrad Senica

Štefánikova 1408/56, 905 01 Senica

Zn. 2021/18MsZ/ bod č. 16\_2/ Návrh na zámenu nehnuteľností v kat. území Kunov

Materiál na rokovanie

**18. zasadnutie Mestského zastupiteľstva v Senici**

Dňa: 23.09.2021

Bod programu číslo: 16/2

Názov materiálu: **Návrh na zámenu nehnuteľností v kat. území Kunov**

Návrh vypracoval: Majetkovo – právne oddelenie

Návrh preveril: JUDr. Gabriela Olejárová, vedúca majetkovo – právneho odd.

Návrh predkladá: Ing. Mgr. Martin Džačovský, primátor mesta Senica

Návrh prerokovala: Mestská rada v Senici dňa: 09.09.2021

Prerokovala komisia: pre správu mestského majetku dňa: 08.09.2021

výstavby, ÚP a dopravy dňa: 19.04.2021

Návrh na uznesenie: **Mestské zastupiteľstvo v Senici**

**a) schvaľuje**

zámenu nehnuteľnosti v  kat. území Kunov:

pozemok EKN parc. č. 100/2, druh pozemku ostatná plocha vo výmere 140 m2

vo vlastníctve mesta Senica

za nehnuteľnosti v kat. území Kunov:

pozemok EKN parc. č. 100/1, druh pozemku ostatná plocha vo výmere 52 m2 a pozemok

EKN parc.č. 100/3, druh pozemku ostatná plocha vo výmere 66 m2, spolu vo výmere 118 m2

vo vlastníctve Ing. Jozefa Černeka, Kunov 52, 905 01 Senica

Vzhľadom na umiestnenie zamieňaných pozemkov v tej istej lokalite a  rovnaký druh pozemkov, hodnota zamieňaných pozemkov je ocenená rovnako na  jednotkovú cenu

20 €/m2 a rozdiel 22 m2 vo výmere zamieňaných nehnuteľností Ing. Černek uhradí mestu Senica finančným doplatkom v sume 440 € v súlade s ustanoveniami dohodnutými v zámennej zmluve.

**b) schvaľuje**

prevod vlastníctva nehnuteľností v zmysle zákona č. 138/1991 Zb. o majetku obcí v znení neskorších predpisov § 9a odst. 8 písmeno e/ z dôvodu hodného osobitného zreteľa o ktorom

mestské zastupiteľstvo rozhodlo trojpätinovou väčšinou všetkých poslancov.

Dôvodom hodným osobitného zreteľa je skutočnosť, že zámena nehnuteľností prispeje

k účelnému a efektívnemu využitiu dotknutých nehnuteľností. Zámenou mesto nadobudne pozemky, ktoré v súčasnosti využívajú miestni obyvatelia na prístup do svojich dvorov a do budúcnosti získa rezervu na verejné komunikačné trasy a prepojenia.

V Senici, dňa 13.09.2021

Názov materiálu: **Návrh na zámenu nehnuteľností v kat. území Kunov**

Mesto Senica vlastní pozemok EKN parc.č. 100/2, druh pozemku ostatná plocha vo výmere 140 m2 v kat. území Kunov.

V danej lokalite vlastní pozemky EKN parc. č. 100/1, druh pozemku ostatná plocha vo výmere 52 m2 a  parc.č. 100/3, druh pozemku ostatná plocha vo výmere 66 m2 Ing. Jozef Černek, Kunov 52, 905 01 Senica, ktorý požiadal mesto Senica o zámenu uvedených pozemkov z toho dôvodu, že uvedené pozemky nevyužíva, pretože ho občania používajú ako cestu. Naopak pozemok EKN parc. č. 100/2 je v susedstve jeho pozemku CKN parc. č. 859 a je v porovnateľnej výmere ako sú pozemky, ktoré ponúkol na zámenu. Pozemok EKN parc.č. 100/2 mesto v súčasnosti nevyužíva a sú na ňom samonálety.

Zámenu nepokladáme za nevýhodnú z toho dôvodu, že mesto je správcom miestnych komunikácií a má záujem vlastniť pozemky, ktoré sú využívané ako komunikačné koridory, na ktorých môže plánovať do budúcnosti aj prípadné cyklotrasy a chodníky.

Komisia pre výstavbu, územné plánovanie a dopravu na svojom zasadnutí dňa 19.04.2021 neodporučila schváliť zámenu pozemkov ale odporučila odpredaj pozemku EKN parc.č. 100/2 vo vlastníctve mesta žiadateľovi. Zámenu pokladáme za vhodnejší spôsob usporiadania vlastníckych vzťahov v danej lokalite, lebo mesto získa pozemky, ktoré dokáže pre svoje zámery do budúcnosti využiť.

**Komisia pre výstavbu, územné plánovanie a dopravu** na svojom zasadnutí dňa 19.04.2021 **neodporučila schváliť** zámenu pozemkov ale **odporučila odpredaj** pozemku žiadateľovi.

**Komisia pre správu mestského majetku, obchodu a služieb** na svojom zasadnutí dňa 08.09.2021 **odporučila schváliť** zámenu pozemkov.

**Mestská rada** na zasadnutí dňa 09.09.2021 **odporučila zámenu** pozemkov.