**M e s t o S e n i c a**

Mestský úrad Senica

Štefánikova 1408/56, 905 01 Senica

Zn. 2021/18MsZ/bod č.16\_6/Návrh na nájom pozemkov v kat. území Senica a Kunov

Materiál na rokovanie

**18. zasadnutie Mestského zastupiteľstva v Senici**

Dňa: 23.09.2021

Bod programu číslo: 16/6

Názov materiálu: **Návrh na nájom pozemkov v kat. území Senica a Kunov**

Návrh vypracoval: Majetkovo – právne oddelenie

Návrh preveril: JUDr. Gabriela Olejárová, vedúca majetkovo – právneho odd.

Návrh predkladá: Ing. Mgr. Martin Džačovský, primátor mesta Senica

Návrh prerokovala: Mestská rada v Senici dňa: 09.09.2021

Prerokovala komisia: pre správu mestského majetku dňa: 08.09.2021

Návrh na uznesenie: **Mestské zastupiteľstvo v Senici**

**a) schvaľuje**

nájom pozemkov v kat. území Senica a Kunov uvedených v prílohe č. 1 tohto návrhu z dôvodu hodného osobitného zreteľa podľa § 9a odst. 9 písmeno c) zákona č. 138/91 Zb. o majetku obcí v platnom znení a v súlade so zákonom č. 504/2003 Z.z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v platnom znení žiadateľovi: Poľnohospodárske družstvo Senica, Čáčovská cesta 5234/198, 905 01 Senica,

IČO: 00 203 670

a) na poľnohospodárske účely pri prevádzkovaní podniku

b) na dobu určitú 5 rokov

c) za nájomné minimálne 80€/ha/rok, dohodnuté ročné nájomné však nesmie byť menej ako je

obvyklá výška nájomného za užívanie poľnohospodárskej pôdy určená pre príslušné katastrálne územie a príslušný rok v zmysle zákona č. 504/2003 Z.z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov

**b) schvaľuje**

prenájom nehnuteľností v zmysle zákona č. 138/1991 Zb. o majetku obcí v znení neskorších predpisov § 9a odst. 9 písmeno c/ ako prípad hodný osobitného zreteľa, o ktorom mestské zastupiteľstvo rozhodlo trojpätinovou väčšinou všetkých poslancov.

Odôvodnenie osobitného zreteľa:

Predmetné pozemky dlhodobo slúžia na účely poľnohospodárskej činnosti v zmysle zákona č.504/2003 Z.z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v platnom znení a sú začlenené do územného celku,

v ktorom nájomca ako poľnohospodársky podnik vykonáva poľnohospodársku činnosť.

V Senici, dňa 13.09.2021

Názov materiálu: **Návrh na nájom pozemkov v kat. území Senica a Kunov**

Poľnohospodárske družstvo Senica, Čáčovská cesta 5234/198, 905 01 Senica, IČO: 00 203 670 požiadalo mesto Senica o nájom pozemkov v kat. území Senica a Kunov vo vlastníctve mesta Senica.

Žiadateľ je obhospodarovateľom predmetných pozemkov, ktoré má v nájme do 31.12.2021.

Režim užívania pozemkov, slúžiacich na poľnohospodársku činnosť sa spravuje ustanoveniami zákona č.504/2003 Z.z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v platnom znení.

Tento zákon bol v posledných rokoch viac krát novelizovaný a režim nájmov poľnohospodárskej pôdy prešiel významnými zmenami. Okrem iného bol vypustený inštitút automatickej obnovy nájomného vzťahu k pozemkom, bolo zavedené prednostné právo na nájom v zákonom stanovených prípadoch, bola dopracovaná definícia pojmu „obvyklá výška nájomného“, ktorá sa stanovuje pre jednotlivé katastrálne územia a okresné úrady ju majú povinnosť evidovať a každoročne zverejňovať k 30. júnu za predchádzajúci kalendárny rok. Zaviedli sa aj nové povinnosti pre nájomcov pôdy súvisiace s evidenciou obhospodarovanej pôdy a s evidenciou o dohodnutom a zaplatenom nájomnom.

Obvyklá výška nájomného za rok 2020 je v kat. území Senica 56,75 €/ ha a  v kat. území Kunov

42,95 €/ ha. Nájomca žiada pozemky prenajať na dobu určitú 5 rokov.

Vzhľadom na špecifický charakter týchto pozemkov, ktorý podlieha režimu zákona č. 504/2003 Z.z. odporúčame schváliť nájom uvedených pozemkov nájomcovi.

Podmienky nájmu navrhujeme prijať v rovnakom režime, ako boli schvaľované nájmy pozemkov

vo vlastníctve mesta Senica poľnohospodárskym subjektom v roku 2020. Zmluva o nájme bude uzatvorená po rokovaní s nájomcom o podmienkach nájmu v súlade s uznesením MsZ a podľa potrieb a oprávnených požiadaviek zmluvných strán.

**Komisia pre správu mestského majetku, obchodu a služieb** na svojom zasadnutí dňa 08.09.2021 **odporučila schváliť** prenájom pozemkov.

**Mestská rada** na zasadnutí dňa 09.09.2021 **odporučila prenajať** pozemky žiadateľovi.