**M e s t o  S e n i c a**

Mestský úrad Senica

Štefánikova 1408/56, 905 01 Senica

Zn. 2021/18MsZ/bod č. 16\_3/Návrh na odkúpenie nehnuteľností v kat. území Kunov

Materiál na rokovanie

**18. zasadnutie Mestského zastupiteľstva v Senici**

Dňa: 23.09.2021

Bod programu číslo: 16/3

Názov materiálu: **Návrh na odkúpenie nehnuteľností v kat. území Kunov**

Návrh vypracoval: Majetkovo – právne oddelenie

Návrh preveril: JUDr. Gabriela Olejárová, vedúca majetkovo – právneho odd.

Návrh predkladá: Ing. Mgr. Martin Džačovský, primátor mesta Senica

Návrh prerokovala: Mestská rada v Senici dňa: 09.09.2021

Prerokovala komisia: pre správu mestského majetku dňa: 08.09.2021

Návrh na uznesenie: **Mestské zastupiteľstvo v Senici**

**a) schvaľuje**

odkúpenie pozemku EKN parc. č. 193/1, druh pozemku zastavaná plocha a nádvorie vo výmere 207 m2 a pozemku EKN parc.č. 206/2, druh pozemku zastavaná plocha a nádvorie vo výmere 162 m2 v kat. území Kunov v podiele 1/1 od vlastníka: Slovenská republika, správca Okresný úrad Trnava, Kollárova 8, 917 02 Trnava, IČO 00 151 866 za cenu podľa znaleckého posudku 5 100 €.

V Senici, dňa 13.09.2021

Názov materiálu: **Návrh na odkúpenie nehnuteľností v kat. území Kunov**

Listom zo dňa 14.07. 2021 Okresný úrad v Trnave, Kollárova 8, 917 02 Trnava,

ako správca majetku vo vlastníctve Slovenskej republiky požiadal mesto Senica o stanovisko, či má záujem o nadobudnutie pozemkov EKN parc. č. 193/1, druh pozemku zastavaná plocha a nádvorie vo výmere 207 m2 a  parc. č. 206/2, druh pozemku zastavaná plocha a nádvorie vo výmere 162 m2 v kat. území Kunov za kúpnu cenu stanovenú znaleckým posudkom, pretože žiadny zo správcov majetku vo vlastníctve SR uvedený pozemok nepotrebuje na plnenie svojich úloh. Pozemok EKN parc.č. 193/1 sa nachádza na verejnom priestranstve pred predajňou COOP Jednota a pod chodníkom a pozemok EKN parc.č. 206/2 sa nachádza na verejnom priestranstve pred domom smútku v Kunove, ktorý je práve vhodný na vybudovanie parkovacích miest pre potreby cintorína.

Kúpna cena je stanovená na základe znaleckého posudku, ktorý zabezpečil Okresný úrad Trnava. Znaleckým posudkom č. 15/2021, vypracovaným ÚEOS – Komercia, a.s., Koceľova 9, 821 08 Bratislava bola stanovená všeobecná hodnota pozemkov spolu  po zaokrúhlení na 5 100 €, pričom všeobecná hodnota pozemku EKN parc. č. 193/1 bola stanovená na 3000 € a všeobecná hodnota pozemku EKN parc.č. 206/2 bola stanovená na 2080 €. Oba pozemky tvoria v súčasnosti verejné priestranstvo, preto navrhujeme ich odkúpenie.

**Komisia pre správu mestského majetku, obchodu a služieb** na svojom zasadnutí dňa 08.09.2021 **odporučila schváliť** odkúpenie pozemkov.

**Mestská rada** na zasadnutí dňa 09.09.2021 **odporučila odkúpenie** pozemkov.