**m e s t o  S e n i c a**

Mestský úrad Senica

Štefánikova 1408/56, 905 01 Senica

Zn. 2021/18MsZ/bod č. 16\_5/Návrh na nájom časti pozemku EKN parc. č.1612 v kat. území Senica

Materiál na rokovanie

**18. zasadnutie Mestského zastupiteľstva v Senici**

Dňa: 23.09.2021

Bod programu číslo: 16/5

Názov materiálu: **Návrh na nájom časti pozemku EKN parc. č. 1612 v kat. území Senica**

Návrh vypracoval: Majetkovo – právne oddelenie

Návrh preveril: JUDr. Gabriela Olejárová, vedúca majetkovo – právneho odd.

Návrh predkladá: Ing. Mgr. Martin Džačovský, primátor mesta Senica

Návrh prerokovala: Mestská rada v Senici dňa: 09.09.2021

Prerokovala komisia: pre správu mestského majetku dňa: 08.09.2021

výstavby, ÚP a dopravy dňa: 21.09.2021

Návrh na uznesenie: **Mestské zastupiteľstvo v Senici**

**a) schvaľuje**

nájom časti vo výmere 34 m2 pozemku EKN parc. č. 1612, druh pozemku ostatná plocha

vo výmere 1998 m2 v kat. území Senica spoločnosti: POLEX s.r.o., Hurbanova 522/18,

905 01 Senica, IČO: 34 110 691 za účelom vybudovania prepojenia komunikácií Morušová -Topoľová ul. v Senici na dobu neurčitú s trojmesačnou výpovednou lehotou za cenu

3 € /m2/ rok

**b) schvaľuje**

nájom nehnuteľnosti v zmysle zákona č. 138/1991 Zb. o majetku obcí v znení neskorších predpisov § 9a odst. 9 písmeno c/ ako prípad hodný osobitného zreteľa, o ktorom mestské zastupiteľstvo rozhodlo trojpätinovou väčšinou všetkých poslancov.

Odôvodnenie osobitného zreteľa:

Žiadateľ je investorom stavebných objektov infraštruktúry „ IBV Topoľová-Senica–3.etapa“, súčasťou ktorej sú aj stavebné objekty komunikácia a chodník na ul. Morušová na pozemku CKN parc.č. 1407/171 vo vlastníctve žiadateľa s napojením na existujúcu komunikáciu na ul. Topoľová. Nové napojenie na ulicu Topoľová bude zasahovať aj na pozemok EKN parc.č. 1612 vo vlastníctve mesta Senica. V konaní o povolenie tejto komunikácie je potrebné

zo strany žiadateľa preukázať vzťah k pozemkom, dotknutým stavbou a týmto vzťahom je aj nájomný vzťah.

V Senici, dňa 13.09.2021

Názov materiálu: **Návrh na nájom časti pozemku EKN parc. č. 1612 v kat. území Senica**

Spoločnosť POLEX s.r.o., Hurbanova 522/18, 905 01 Senica, IČO: 34 110 691 požiadala o nájom časti vo výmere 34 m2 pozemku EKN parc.č. 1612, druh pozemku ostatná plocha vo výmere 1998 m2 v kat. území Senica.

POLEX s.r.o. ako stavebník infraštruktúry IBV Topoľová v Senici v rámci dokončenia

3. etapy realizuje stavbu - komunikáciu a chodník na ul. Morušová, ktorá bude napojená

na ulicu Topoľová. Napojenie komunikácií ulíc Morušová-Topoľová sa bude realizovať

na pozemku vo vlastníctve mesta EKN parc. č. 1612. V rámci konania o povolenie stavby je potrebné preukázať zmluvný vzťah k pozemku, preto žiadateľ požiadal o uzatvorenie nájomnej zmluvy na dotknutú časť pozemku EKN parc. č. 1612. Prepojenie ulíc bude realizované podľa požiadaviek mesta Senica.

**Komisia pre správu mestského majetku, obchodu a služieb** na svojom zasadnutí dňa 08.09.2021 **odporučila schváliť** prenájom časti pozemku žiadateľovi.

**Mestská rada** na zasadnutí dňa 09.09.2021 **odporučila prenajať** časť pozemku.

**Komisia výstavby, územného plánovania a dopravy** bude zasadať až 21.09.2021, t.j. po odoslaní materiálov poslancom mestského zastupiteľstva.