**M e s t o  S e n i c a**

Mestský úrad Senica

Štefánikova 1408/56, 905 01 Senica

Zn. 2021/18MsZ/bod č. 16\_10/Návrh na odkúpenie pozemkov CKN parc.č. 3275/16, /17,/18,/19 v kat. území Senica

Materiál na rokovanie

**18. zasadnutie Mestského zastupiteľstva v Senici**

Dňa: 23.09.2021

Bod programu číslo: 16/10

Názov materiálu:  **Návrh na odkúpenie pozemkov CKN parc.č. 3275/16, /17, /18, /19**

**v kat. území Senica**

Návrh vypracoval: Majetkovo – právne oddelenie

Návrh preveril: JUDr. Gabriela Olejárová, vedúca majetkovo – právneho odd.

Návrh predkladá: Ing. Mgr. Martin Džačovský, primátor mesta Senica

Prerokovala komisia: výstavby, ÚP a dopravy dňa:21.09.2021

Návrh na uznesenie: **Mestské zastupiteľstvo v Senici**

**a) schvaľuje**

odkúpenie nehnuteľností v kat. území Senica:

pozemok CKN parc.č. 3275/16, druh pozemku zastavaná plocha a nádvorie vo výmere

570 m2,

pozemok CKN parc.č. 3275/17, druh pozemku zastavaná plocha a nádvorie vo výmere 127 m2,

pozemok CKN parc.č. 3275/18, druh pozemku zastavaná plocha a nádvorie vo výmere 127 m2,

pozemok CKN parc.č. 3275/19, druh pozemku zastavaná plocha a nádvorie vo výmere

52 m2, spolu v celkovej výmere 876 m2

od vlastníkov:

1. Mgr. Jaroslav Švárny a MUDr. Janka Švárna, obaja trvale bydliskom Sládkovičova 199/2, 905 01 Senica v  podiele 1/2,

2. Mgr. Jaroslav Švárny, trvale bydliskom Sládkovičova 199/2, 905 01 Senica v podiele 1/2

za cenu 40 €/ m2

V Senici, dňa 14.09.2021

Názov materiálu:  **Návrh na odkúpenie pozemkov CKN parc.č. 3275/16, /17, /18, /19**

**v kat. území Senica**

Mgr. Jaroslav Švárny a MUDr. Janka Švárna, obaja bytom Sládkovičova 199/2, 905 01 Senica sú vlastníkmi pozemkov CKN parc.č. 3275/16, druh pozemku zastavaná plocha a nádvorie vo výmere 570 m2, parc.č. 3275/17, druh pozemku zastavaná plocha a nádvorie vo výmere 127 m2, parc.č. 3275/18, druh pozemku zastavaná plocha a nádvorie vo výmere

127 m2 a parc.č. 3275/19, druh pozemku zastavaná plocha a nádvorie vo výmere 52 m2

v kat. území Senica. Ide o pozemky, ktoré sa nachádzajú v areáli prevádzkovej budovy Hala Kolónia na ul. Hurbanova v Senici, ktorá je vo vlastníctve mesta. Budovu má v nájme Mestský podnik služieb spol. s r.o. a priestory v nej prenajíma ďalším subjektom. Mestský podnik služieb spol. s r.o. v minulých rokoch poukazoval na potrebu usporiadania pozemkov vo dvore (za budovou) za účelom vzniku manipulačného priestoru a  priestoru na otáčanie vozidiel. Celková výmera odkupovaných pozemkov spolu je 876 m2, takže kúpna cena bude 35 040 €.

V súčasnosti je vôľa vlastníkov predať mestu tieto pozemky, aj zhoda strán na kúpnej cene, preto predkladáme tento návrh na rokovanie a schválenie mestskému zastupiteľstvu aj napriek tomu, že materiál nebol predložený na rokovanie komisii pre správu mestského majetku ani na rokovanie mestskej rade, pretože rokovanie s vlastníkmi, ktorého výsledkom bola zhoda názorov oboch strán sa uskutočnilo až po ich zasadnutí.

Komisia výstavby bude o návrhu rokovať na svojom zasadnutí dňa 21.09.2021.

Na pozemkoch CKN parc.č. 3275/17 a parc.č. 3275/18 je zriadené vecné bremeno–právo prechodu a prejazdu v prospech vlastníkov budov v tomto areáli. Uvedené vecné bremeno nebude brániť využitiu pozemkov na účel, pre ktorý mesto pozemky potrebuje.

Kúpna cena 40 €/m2 zodpovedá cene, za ktorú mesto kúpilo pozemok v susednom areáli bývalej hasičskej stanice, stanovenej na základe znaleckého posudku č. 81/2019, vypracovaného Ing. Stanislavom Cákom, znalcom v odvetví odhad hodnoty nehnuteľností.