**M e s t o  S e n i c a**

Mestský úrad Senica

Štefánikova 1408/56, 905 01 Senica

Zn. 2021/18MsZ/bod č. 16\_4/Návrh na nájom nebytových priestorov v budove so súp. číslom 1318

na Štefánikovej ulici v Senici

Materiál na rokovanie

**18. zasadnutie Mestského zastupiteľstva v Senici**

Dňa: 23.09.2021

Bod programu číslo: 16/4

Názov materiálu: **Návrh na nájom nebytových priestorov v budove so súp. číslom 1318**

**na Štefánikovej ulici v Senici**

Návrh vypracoval: Majetkovo – právne oddelenie

Návrh preveril: JUDr. Gabriela Olejárová, vedúca majetkovo – právneho odd.

Návrh predkladá: Ing. Mgr. Martin Džačovský, primátor mesta Senica

Návrh prerokovala: Mestská rada v Senici dňa: 09.09.2021

Prerokovala komisia: pre správu mestského majetku dňa: 08.09.2021

Návrh na uznesenie: **Mestské zastupiteľstvo v Senici**

**a) schvaľuje**

nájom nebytových priestorov v administratívnej budove so súp. číslom 1318 na Štefánikovej ulici v Senici v celkovej výmere 30,60 m2:

1. kancelária č. 6 na 1. poschodí vo výmere 15,50 m2
2. kancelária č. 7 na 1. poschodí vo výmere 15,10 m2

za cenu 40 €/ m2/ rok

spoločnosti: Kalčík, spol.s r.o., Štefánikova 1318, 905 01 Senica, IČO: 36 247 987 na kancelárske účely v súlade s podnikateľskou činnosťou nájomcu na dobu neurčitú s trojmesačnou výpovednou lehotou

**b) schvaľuje**

prenájom nehnuteľností v zmysle zákona č. 138/1991 Zb. o majetku obcí v znení neskorších predpisov § 9a odst. 9 písmeno c/ ako prípad hodný osobitného zreteľa, o ktorom mestské zastupiteľstvo rozhodlo trojpätinovou väčšinou všetkých poslancov.

Odôvodnenie osobitného zreteľa:

Na zámer mesta prenajať kancelárske priestory na úradnej tabuli mesta Senica nereagovali iní záujemcovia. Žiadateľ je nájomcom nebytových priestorov na 1. poschodí domu so súp. číslom 1318 a rozšírenie predmetu nájmu o kancelárie č. 6 a 7 nie je v rozpore so záujmami mesta, ktoré priestory v súčasnosti nepotrebuje na plnenie svojich úloh a z nájmu má finančný príjem.

V Senici, dňa 13.09.2021

Názov materiálu: **Návrh na nájom nebytových priestorov v budove so súp. číslom 1318**

**na Štefánikovej ulici v Senici**

Mesto Senica je vlastníkom budovy so súp. č. 1318 na Štefánikovej ulici v Senici, ktorú nadobudlo od Slovenského pozemkového fondu. Uvedené priestory prenajíma nájomcom na základe nájomných zmlúv od roku 2016. Nájomné zmluvy sú uzatvorené na dobu neurčitú s trojmesačnou výpovednou lehotou.

Spoločnosť Kalčík, spol. s r.o. požiadala mesto Senica o nájom voľných nebytových priestorov, ktoré mal v nájme Slovenský pozemkový fond na základe nájomnej zmluvy, ukončenej k 15.04.2021. Ide o kancelárie č. 6 a  č.7 na 1. poschodí budovy. Spoločnosť Kalčík, spol. s r.o. má v nájme na základe nájomnej zmluvy, uzavretej dňa 26.01.2021 všetky kancelárie na 1. poschodí budovy okrem spomínaných dvoch kancelárií. Nájom bol schválený Mestským zastupiteľstvom v Senici uznesením č.12/2020/405 dňa 05.11.2020, v zmysle ktorého navrhujeme výšku nájomného za kancelárie

č. 6 a č. 7 schváliť na 40 €/m2/rok. Mesto v súčasnosti nepotrebuje uvedené kancelárie pre svoje potreby. Návrh predkladáme na schválenie Mestskému zastupiteľstvu v Senici, pretože ide o opakovaný nájom, ktorý je v kompetencii Mestského zastupiteľstva v Senici.

**Komisia pre správu mestského majetku, obchodu a služieb** na svojom zasadnutí dňa 08.09.2021 **odporučila schváliť** prenájom nebytových priestorov žiadateľovi.

**Mestská rada** na zasadnutí dňa 09.09.2021 **odporučila** **schváliť** prenájom nebytových priestorov.