**M e s t o  S e n i c a**

Mestský úrad Senica

Štefánikova 1408/56, 905 01 Senica

Zn. 2021/18MsZ/ bod č. 16\_1/Návrh na odpredaj časti pozemku CKN parc.č. 1661/13

v kat. území Senica

Materiál na rokovanie

**18. zasadnutie Mestského zastupiteľstva v Senici**

Dňa: 23.09.2021

Bod programu číslo: 16/1

Názov materiálu: **Návrh na odpredaj časti pozemku CKN parc.č. 1661/13 v kat. území Senica**

Návrh vypracoval: Majetkovo – právne oddelenie

Návrh preveril: JUDr. Gabriela Olejárová, vedúca majetkovo – právneho odd.

Návrh predkladá: Ing. Mgr. Martin Džačovský, primátor mesta Senica

Návrh prerokovala: Mestská rada v Senici dňa: 09.09.2021

Prerokovala komisia: pre správu mestského majetku dňa: 08.09.2021

výstavby, ÚP a dopravy dňa: 19.04.2021

Návrh na uznesenie: **Mestské zastupiteľstvo v Senici**

**a) schvaľuje**

odpredaj časti pozemku CKN parc.č. č. 1661/13, druh pozemku zastavaná plocha a nádvorie vo výmere 7084 m2, ktorá je vyznačená v GP č. 103/2020 na oddelenie pozemku p.č. 1661/320 ako novozameraný pozemok CKN parc.č. 1661/320, druh pozemku zastavaná plocha a nádvorie vo výmere 60 m2 v kat. území Senica žiadateľovi: Peter Rýzek, Športová 5284, 905 01 Senica za cenu 30 € / m2

**b) schvaľuje**

prevod nehnuteľností v zmysle zákona č. 138/1991 Zb. o majetku obcí v znení neskorších predpisov § 9a odst. 8 písmeno e/ z dôvodu hodného osobitného zreteľa o ktorom mestské zastupiteľstvo rozhodlo trojpätinovou väčšinou všetkých poslancov.

Odôvodnenie dôvodu hodného osobitného zreteľa:

Pozemok CKN parc. č. 1661/320 je priľahlý pozemok k budove so súp. číslom 1506 vo vlastníctve žiadateľa a jeho nadobudnutím mu vznikne možnosť využívať vstup do budovy, slúžiaci na nakládku a vykládku z vozidiel, ktorý je v tejto časti budovy. Pre mesto je pozemok nevyužiteľný, vlastník susedného areálu s odpredajom pozemku žiadateľovi súhlasil. Pozemok je prebytočný majetok.

.

V Senici, dňa 13.09.2021

Názov materiálu: **Návrh na odpredaj časti pozemku CKN parc.č. 1661/13 v kat. území Senica**

Peter Rýzek, Športová 5284, 905 01 Senica požiadal dňa 25.03.2021 o odkúpenie časti pozemku CKN parc.č. č. 1661/13, druh pozemku zastavaná plocha a nádvorie vo výmere 7084 m2, ktorá je vyznačená na GP č. 103/2020 na oddelenie pozemku p.č. 1661/320 ako novozameraný pozemok CKN parc.č. 1661/320, druh pozemku zastavaná plocha a nádvorie vo výmere 60 m2 v kat. území Senica.

Žiadateľ je vlastníkom budovy súp.č. 1506 – tescobarak, ktorá je postavená na pozemku CKN parc.č. 1661/18 a susediaceho pozemku parc. č. 1661/310 v kat. území Senica.

Budovu odkúpil od mesta Senica v rámci obchodnej verejnej súťaže v roku 2019.

Predmetom odpredaja s budovou bol aj priľahlý pozemok CKN parc.č. 1661/310 aby mal zabezpečenú manipulačnú plochu, tento pozemok však nie umiestnený popri celej budove a žiadateľ nemá dostatočný prístup zo svojho pozemku do vstupu do budovy, ktorý využíva na nakladanie a vykladanie z vozidla. S odpredajom tohto pozemku žiadateľovi súhlasil aj vlastník susedného areálu a tvar pozemku CKN parc.č. 1661/320 zodpovedá zachovanej možnosti jeho nerušeného vstupu do areálu na pozemku CKN parc.č. 1661/132.Správca areálu bývalých kasární Mestský podnik služieb spol. s r.o., Hviezdoslavova 477, Senica vyjadril súhlas s odpredajom pozemku žiadateľovi.

**Komisia pre výstavbu, územné plánovanie a dopravu** na svojom zasadnutí dňa 19.04.2021 **odporučila schváliť** odpredaj časti pozemku žiadateľovi.

**Komisia pre správu mestského majetku, obchodu a služieb** na svojom zasadnutí dňa 08.09.2021 **odporučila schváliť** odpredaj časti pozemku žiadateľovi.

**Mestská rada** na zasadnutí dňa 09.09.2021 **odporučila odpredať** časť pozemku.