**M e s t o  S e n i c a**

Mestský úrad Senica

Štefánikova 1408/56, 905 01 Senica

Zn. 2021/18MsZ/bod č. 16\_7/Návrh na nájom časti pozemku CKN parc. č. 3565/2 v kat. území Senica

Materiál na rokovanie

**18. zasadnutie Mestského zastupiteľstva v Senici**

Dňa: 23.09.2021

Bod programu číslo: 16/7

Názov materiálu: **Návrh na nájom časti pozemku CKN parc. č. 3565/2 v kat. území Senica**

Návrh vypracoval: Majetkovo – právne oddelenie

Návrh preveril: JUDr. Gabriela Olejárová, vedúca majetkovo – právneho odd.

Návrh predkladá: Ing. Mgr. Martin Džačovský, primátor mesta Senica

Návrh prerokovala: Mestská rada v Senici dňa: 09.09.2021

Prerokovala komisia: pre správu mestského majetku dňa: 08.09.2021

výstavby, ÚP a dopravy dňa: 21.09.2021

Návrh na uznesenie: **Mestské zastupiteľstvo v Senici**

**a) schvaľuje**

nájom časti vo výmere 68 m2 pozemku CKN parc.č. 3565/2, druh pozemku ostatná plocha vo výmere 102864 m2 v kat. území Senica za účelom zriadenia a využívania prestrešenej terasy s celoročným využitím k prevádzke cukrárne Paradise na ulici S. Jurkoviča 1398, 905 01 Senica prevádzkovateľovi: Abdulhalim Mustafi, Černyševského 1274/13, 851 01 Bratislava, IČO: 45970556 na dobu neurčitú s trojmesačnou výpovednou lehotou s účinnosťou od 01.10.2021

za cenu nájmu za časť  roka 2021 v sume 156,40 € ,

za cenu nájmu počnúc rokom 2022 v sume 1329,40 €/ rok.

Špecifické podmienky dohodnuté v nájomnej zmluve:

1.Nájomná zmluva bude obsahovať povinnosť nájomcu vopred odsúhlasiť návrh úprav prestrešenia terasy prenajímateľom.

2.Nájomná zmluva bude obsahovať ustanovenie, že ak v období po 01.01.2022 na základe opatrení príslušných orgánov štátnej správy bude nájomca povinný prevádzku uzatvoriť, nájomné počas obdobia uzatvorenia prevádzky sa zníži na  polovicu z dohodnutej ročnej sumy nájomného, čo zmluvné strany upravia dodatkom k nájomnej zmluve.

**b) schvaľuje**

nájom nehnuteľnosti v zmysle zákona č. 138/1991 Zb. o majetku obcí v znení neskorších predpisov § 9a odst. 9 písmeno c/ ako prípad hodný osobitného zreteľa, o ktorom mestské zastupiteľstvo rozhodlo trojpätinovou väčšinou všetkých poslancov.

Odôvodnenie osobitného zreteľa:

Cukráreň Paradise je obľúbenou a v danej lokalite jedinou prevádzkou tohto druhu a umožnenie celoročného využívania jej terasy bude výhodou pre zákazníkov a skvalitnením služieb pre obyvateľov. Mesto pozemok nepotrebuje na plnenie svojich úloh a z nájmu má finančný prínos.

V Senici, dňa 13.09.2021

Názov materiálu: **Návrh na nájom časti pozemku CKN parc. č. 3565/2 v kat. území Senica**

Abdulhalim Mustafi, Černyševského 1274/13, 851 01 Bratislava, IČO: 45970556 požiadal mesto Senica o prenájom časti vo výmere 68 m2 pozemku CKN parc.č. 3565/2, druh pozemku ostatná plocha vo výmere 102864 m2 v kat. území Senica. Žiadateľ prevádzkuje cukráreň Paradise na ulici S. Jurkoviča 1398 v Senici a na základe nájomnej zmluvy zo dňa 07.05.2021 vybudoval a užíva letnú terasu k tejto prevádzke. Nájomný vzťah končí dňa 30.09.2021. Žiadateľ chce prevádzkovať terasu celoročne, chce ju prestrešiť a aj rozšíriť. Preto požiadal o uzatvorenie nájomnej zmluvy za účelom celoročného užívania terasy a o udelenie súhlasu s jej prestrešením.

Ide o prevádzku, ktorá je medzi obyvateľmi obľúbená a v danej lokalite je to jediná cukráreň. Obdobným spôsobom bol riešený nájom pozemku spoločnosti Analim SK, s.r.o., Hviezdoslavova 310, 905 01 Senica, IČO: 47 912 413, ktorá prevádzkuje cukráreň Eiscafe Delikana a má zmluvu uzatvorenú na dobu neurčitú, pretože má umiestnenú terasu na pozemku mesta celoročne.

Navrhujeme uzatvorenie zmluvy na dobu neurčitú s trojmesačnou výpovednou lehotou. Návrh predkladáme na schválenie Mestskému zastupiteľstvu v Senici, pretože ide o opakovaný nájom, ktorý je v kompetencii Mestského zastupiteľstva v Senici. Nájomné navrhujeme schváliť v sume, ktorú nájomca platil doteraz a ktorá vychádzala zo sadzieb, schválených uznesením Mestského zastupiteľstva v Senici č.16/2021/494 pre terasy pri prevádzkach, tj. nájomné za sezónne užívanie pozemkov v období do 15. 05. do 30.09. je 0,10 € /m2/deň a nájomné za mimosezónne užívanie pozemkov v období od 01.10. do 14.05. v sume 0,025 € /m2/deň.

**Komisia pre správu mestského majetku, obchodu a služieb** na svojom zasadnutí dňa 08.09.2021 **odporučila schváliť** prenájom časti pozemku žiadateľovi.

**Mestská rada** na zasadnutí dňa 09.09.2021 odporučila Mestskému úradu predložiť materiál na rokovanie mestského zastupiteľstva.

**Komisia výstavby, územného plánovania a dopravy** bude zasadať až 21.09.2021, t.j. po odoslaní materiálov poslancom mestského zastupiteľstva.